Quintus Ennius
Store norske leksikon,Språk og litteratur,Litteratur i verden,Europa,Romerrikets litteratur,Forfattere i romerrikets litteratur
Quintus Ennius var en romersk dikter fra Rudiae, Calabria. Han var av oskisk slekt, vokste opp i Sør-Italias greske kultur, men skrev bare på latin, som han lærte sist. Han deltok i den andre puniske krig på Sardinia, kom til Roma med Cato den eldre som han lærte gresk, fikk romersk borgerskap i 184 og tilhørte den greskvennlige kretsen om Scipio Africanus den eldre.
I Roma underviste han i oversettelse fra gresk, bearbeidet greske tragedier, særlig Evripides, for romersk scene. Foruten dikt skrev han også noen romerske tragedier, såkalte fabulae praetextae, og var en banebryter for gresk litteratur i Roma.Hovedverket Annales, det første romerske heksameterepos, skildrer Romas historie i 18 bøker. Selv omtaler han seg her som den nye Homer. Verket nøt stor anseelse hos romerne, var et av Vergils viktigste forbilder og ble flittig sitert.Fragmentene av Ennius' verker er utgitt med engelsk oversettelse av Eric Herbert Warmington i Remains of Old Latin (bind 1, 1956). Les mer i Store norske leksikon romersk litteratur Hellas' litteratur i antikken